Rimvydas Milašius

Rimvydas Milašius (g. 1962 m. liepos 5 d. Kaunas) – Lietuvos tekstilės inžinierius, technologas, technologijos mokslų daktaras.

Biografija 
Tėvai Ligija Milašienė, Vytautas Milašius. 1985 m. baigė Kauno politechnikos institutą. 1988 m. technikos mokslų kandidatas. Nuo 1998 m. Kauno politechnikos instituto (nuo 1990 m. Kauno technologijos universitetas) dėstytojas, nuo 2007 m. Tekstilės technologijos katedros vedėjas; profesorius. 1985–2003 m. Lietuvos tekstilės instituto mokslo darbuotojas, 1998–2003 m. instituto Tarybos pirmininkas.

Mokslinė veikla 
Mokslinių tyrimų sritys techninė tekstilė, tekstiliniai kompozitai, nanopluoštinės struktūros. Paskelbė daugiau kaip 100 mokslinių straipsnių, dalį jų užsienio spaudoje, padarė 5 išradimus iš aviacijai ir kosmonautikai skirtų tekslilinių kompozitų.

Bibliografija 
 Tekstilės eksperimento atlikimas, 2000 m.
 Tekstilės eksperimento teorija ir praktika, 2006 m.
 Techninės tekstilės medžiagos ir jų savybės, 2007 m.

Šaltiniai 

Lietuvos inžinieriai technologai
Lietuvos tekstilininkai